stanford-oval/wikipedia huggingface dataset:
Menapit

Menapit = F.
Menapit olivat belgeihin kuulunut heimo, joka eli Gallian pohjoisosissa. Strabonin mukaan he asuivat Reinin suulla ja sieltä etelään. Menapien tärkein asutuskeskus oli Cassel. Julius Caesar löi heidät valloittaessaan Gallian.
Caesarin aikaan menapit asuivat Ala-Reinin molemmilla rannoilla. Siellä heimolla oli viljelyksiä ja pieniä kaupunkeja sekä luultavasti myös laivoja. Sveebien ahdistamat germaaniheimot usipetit ja tenkterit saapuivat yllättäen Reinille ja tappoivat itärannalla asuneet menapit. Sen jälkeen germaanit viettivät talven länsirannan menapien keskuudessa.
Reinin länsipuolella menapien naapureina asuivat eburonit. Menapeita suojasivat lisäksi vaikeakulkuiset suot ja suuret metsät. Etelässä menapien naapureita olivat morinit. Kun koko Gallia oli kesällä vuonna 56 eaa. alistunut Rooman vallan alle, olivat yksin morinit ja menapit yhä vapaita, koska sankat metsät ja huono sää suojasivat heitä.
Vuonna 55 eaa. Caesar lähetti ennen Britannian matkaansa kaksi legaattiaan valloittamaan menapien ja morinien maat. Palattuaan Britanniasta Caesar lähetti Labienuksen Britannan retkellä olleiden legioonien kanssa morineja vastaan. Kuivan kesän aikaa suot olivat kuivuneet, ja roomalaiset etenivät vaikeuksitta. Morineista suurin osa joutui antautumaan. Legioonat tuhosivat menapien viljan ja polttivat talot, mutta heimo onnistui pakenemaan metsän suojiin.
Vuonna 53 eaa. Caesar johti itse viisi legioonaa menapien maille, sillä nämä olivat eburonien kuninkaan Ambiorixin liittolaisia, eivätkä olleet koskaan lähettäneet Caesarin luo rauhanlähettiläitä. Menapit pakenivat jälleen metsiin ja soille. Roomalaiset polttivat menapien kylät ja ottivat vangeiksi karjaa ja miehiä. Menapit anoivat rauhaa ja lähettivät Caesarin luo panttivankeja. Caesar uhkasi tappaa vangit, mikäli menapit sallisivat Ambiorixin tulla mailleen. Sen jälkeen Caesar poistui jättäen gallialaisen alipäällikkönsä sekä ratsuväen valvomaan menapeja.
Augustuksen aikana ubit, sicambrit sekä muutamat muut germaaniheimot siirrettiin Reinin länsipuolelle. Menapien asuinalue pieneni jonkin verran. Osa menapien entisestä alueesta liitettiin lopulta Germania Inferioriin ja loput Gallia Belgicaan. Turnacum eli nykyinen Tournai on saattanut myöhemmin olla menapien pääkaupunki.
Titaani

Titaani on metallinen alkuaine. Sen kemiallinen merkki on Ti (lat.  titanium), järjestysluku 22, atomimassa 47,867 u ja CAS-numero 7440-32-6. Titaanin sulamispiste on 1 668 °C. Titaani on kevyttä ja hyvin muokattavissa. Siitä muodostetaan erilaisia lejeerinkejä. Titaanin löysi 1700-luvun lopulla William Gregor.
Ominaisuudet

Titaani kestää korroosiota erittäin hyvin. Happi-ilmakehässä se muodostaa pinnalleen inertin oksidikerroksen, joka kestää laimeaa rikki- ja suolahappoa, orgaanisia happoja ja klooria. Titaani on lähes yhtä lujaa kuin teräs, mutta 45 % kevyempää. Se on 60 % painavampaa kuin alumiini, mutta kaksi kertaa vahvempaa. Titaani on myös erittäin väsymiskestävää ja sillä on korkea sulamispiste.
Titaani palaa normaali-ilmakehässä (> 610 °C) muodostaen titaanidioksidia. Hapettumaton titaanipinta palaa jo huoneenlämmössä välittömästi paljastuessaan, esimerkiksi titaanikappaleen murtuessa, jolloin saatetaan nähdä jopa valonvälähdys. Syntynyt lämpö ei yleensä riitä sytyttämään koko kappaletta. Reaktioherkkyyden vuoksi lastuamisnopeus on pidettävä hitaana. Titaani on myös niitä harvoja aineita, jotka reagoivat typen kanssa (> 800 °C), jolloin muodostuu titaaninitridiä. Ominaisuus tekee titaanista vaikean hitsattavan. Titaania onkin hitsattava typpeä sisältämättömässä suojakaasussa.
Ominaisuudet > Fysikaaliset ominaisuudet

Titaani on kiiltävä ja hopeinen metalli. Sen sulamispiste on korkea (1 668 °C). Sen kiderakenne on normaalisti heksagonaalinen, ja se muuttuu tilakeskeiseksi kuutioksi 882 asteessa. Muihin metalleihin verrattuna titaani ei ole hyvä sähkön- tai lämmönjohdin. Se on paramagneettinen. Titaani on kylmänä melko haurasta, mutta lämmityksen jälkeen sen muokattavuus paranee huomattavasti. Titaani on suprajohde, jonka kriittinen lämpötila on 0,49 K.
Ominaisuudet > Isotoopit

Luonnontitaanissa esiintyy viittä isotooppia: Ti-46, Ti-47, Ti-48, Ti-49 ja Ti-50. Ti-48 on yleisin (73,8 %). Yhtätoista radioaktiivista isotooppia on valmistettu, ja niistä vakain on Ti-44, jonka puoliintumisaika on 63 vuotta. Ti-45-isotoopin puoliintumisaika on 184,8 minuuttia, Ti-51:n 5,76 minuuttia ja Ti-52:n 1,7 minuuttia. Muiden isotooppien puoliintumisajat ovat alle 33 sekuntia ja suurimman osan alle puoli sekuntia.
Titaanin isotoopeilla ei ole merkittäviä sovelluskohteita.
Ominaisuudet > Kemialliset ominaisuudet

Titaanin höyrystymisen, sulamisen ja atomisoitumisen energiat ovat melko korkeita, mikä johtuu d-orbitaalin elektronista, joka muodostaa vahvoja metallisidoksia.
Titaani reagoi, erityisesti korkeissa lämpötiloissa, voimakkaasti hapen, vedyn ja typen kanssa ja on täten pyroforinen. Happi muodostaa titaanin päälle ohuen ja tiheän titaanidioksidikalvon, joka tekee titaanista erittäin korroosion kestävän. Tällöin titaani ei reagoi huoneenlämmössä muutoin kuin vetyfluoridin kanssa, mutta emäkset eivät edes lämpiminä reagoi titaanin kanssa. Titaani liukenee väkeviin happoihin, mutta ei veteen.
Titaanin tärkein hapetusaste on +IV. Titaani muodostaa tällöin paljon erilaisia komplekseja, joissa on ligandina joko fluoroja tai happea tai typpeä sisältäviä aineita. Vaikka yleensä titaani muodostaa koordinaatioluvulla kuusi komplekseja, niin myös koordinaatioluvulla kahdeksan tunnetaan yhdisteitä. Titaanilla on myös hapetusaste +III, joka on helppoa saada pelkistämällä sinkillä laimeassa happoliuoksessa tai elektrolyyttisesti hapetusasteelta +IV.
Titaanin ei ole todettu olevan vaarallista ihmiselle, eikä sillä ole myöskään terveysvaikutuksia.
Ominaisuudet > Yhdisteet

Teollisesti merkittävin titaanin yhdiste on titaanidioksidi. Titaani muodostaa myös muita oksideja hapetusastella +III, +II ja +I. Titaanilta tunnetaan myös sulfidi TiS2.
Titaani muodostaa tetrahalideja kaikkien neljän yleisimmän halogeenin kanssa. Halidit ovat erivärisiä ja niiden ominaisuudet vaihtelevat jonkin verran. Tetrakloridi ja -bromidi voidaan valmistaa kuumentamalla titaanidioksidia hapettimen, esimerkiksi hiilen, läsnä ollessa ja johtamalla siihen kloori- tai bromikaasua. Tetrafluoridi saadaan, kun vedetön HF reagoi titaanitetrakloridin kanssa. Tetrajodidi saadaan muodostettua, kun titaanidioksidia kuumennetaan alumiinitrijodidin läsnä ollessa. Kaikki tetrahalidit ovat tetrahedraalisia ja toimivat Lewis-happoina. Halidit ovat reaktiivisia veden kanssa muodostaen titaanidioksidia ja happoa. Titaanille on muodostettu myös trihalideja kaikkien halogeenien kanssa ja dihalideja kloorin, bromin ja jodin kanssa.
Titaanille on tuotettu huomattava määrä kompleksiyhdisteitä hapetusasteella +IV, jolloin koordinaatioluku 6 on yleisin, mutta 7 ja 8 ovat myös mahdollisia. Titaani muodostaa kompleksin yleensä typen tai hapen välityksellä. Yleisimpiä ovat titaanin alkoksidikompleksit, jossa titaanitetrakloridi reagoi alkoholin kanssa. Titaani muodostaa myös hapetusasteella +III komplekseja, mutta alemmilla hapetusluvuilla kompleksien muodostaminen on vaikeampaa.
Titaania voidaan hyödyntää myös organometallikemiassa. Organotitaaniyhdisteet ovat käytettyjä muun muassa katalyytteinä. Tästä tunnetuin esimerkki lienee Karl Zieglerin ja Giulio Nattan kehittämä Ziegler–Natta-katalyysimenetelmä, jossa käytetään titaanin organometalleja katalyytteinä eteenin polymeroinnissa. Myöhemmin kehitettiin myös metalloseenejä, joissa titaani on kahden syklopentadieenirenkaan välissä. Titaani muodostaa myös karbonyyliyhdisteen Ti(CO)6.
Historia

Vuonna 1791 cornwallilainen pastori ja kemisti William Gregor tutki paikallista malmia ilmeniittiä. Hän poisti malmista suolahapon avulla raudan, ja kun hän liuotti jäljelle jääneen osan rikkihappoon, syntyi titaanidioksidia. Neljä vuotta myöhemmin saksalainen kemisti Martin Klaproth löysi saman oksidin rutiilista. Hän nimesi löytämänsä alkuaineen titaaniksi kreikan mytologian titaanien, Uranoksen ja Gaian lasten, mukaan. Klaproth ei aluksi tiennyt Gregorin havainnoista mutta korosti kuitenkin koko uransa ajan, että Gregor löysi titaanin ennen häntä. Vuonna 1825 Berzelius valmisti titaania, mutta näytteessä oli epäpuhtauksia. Vuonna 1910 M. A. Hunter valmisti puhdasta titaania hapettamalla titaanitetrakloridia natriumin avulla.
Esiintyminen

Maankuoresta titaania on noin 0,63 prosenttia, ja se on yhdeksänneksi yleisin alkuaine ja toiseksi yleisin transitiometalli raudan jälkeen. Vaikka ryhmän IV alkuaineet ovat yleisiä, niin niitä ei esiinny puhtaana luonnossa, vaan niitä löytyy monista oksideista ja silikaateista. Titaanin tärkeimmät malmit ovat ilmeniitti ja rutiili. Tärkeimmät esiintymät sijaitsevat Kanadassa, Yhdysvalloissa, Skandinaviassa, Australiassa ja Malesiassa.
Eristys ja valmistus

Titaanin valmistamisen ongelma on sen voimakas reaktiokyky ilman hapen ja typen kanssa. Hapettaminen alkaalimetallien tai maa-alkaalimetallien kanssa ei poista kaikkea happea ja hiilen kanssa muodostuu karbideja. Myöhemmin titaania on valmistettu pelkistämällä titaanitetrakloridia esimerkiksi kalsiumin ja magnesiumin avulla. Tämän prosessin kustannukset ovat melko korkeat, mutta se on edelleen käytetyin teollisuudessa ja tunnetaan Krollin metodina. Alla on esitetty reaktioyhtälöt tästä prosessista. Lämpötila kummassakin reaktiossa on 900 Celsiusastetta.
Tämän jälkeen titaanitetrakloridi erotetaan tislaamalla. Inertissä ympäristössä (yleensä argon):
Tämä tuoteseos voidaan puhdistaa tislaamalla ja pesemällä kuningasvedellä.
Titaania tuotetaan noin 120 000 tonnia vuosittain. 100 grammaa täysin puhdasta titaania maksaa noin 540 euroa. Elokuussa 2011 ferrotitaanimalmi maksoi noin 6 euroa kilolta. Metallinen titaaniharkko (puhtain teollisuudessa käytetty standardilaatu Grade 1, puhtaus 99,5 %) maksoi vuonna 2011 keskimäärin 9,4 euroa/kilo Rotterdamin metallipörssissä.
Titaanin erikoisominaisuuksia

Lockheedin pohtiessa 1960-luvun alussa vedyn käyttämistä lentokoneen polttoaineena havaittiin titaanin hauraus kylmänä. Kylmähaurauden lisäksi vety kulkeutuu titaanin kiteiden raerajoille ja tekee siitä lasimaisen hauraan. Ilmiö voi aiheutua myös titaanin työstön koneistusnesteistä. Hiilikuiturakenteissa titaanin ja hiilikuidun kontakti pitää estää titaanin galvaanisen korroosion estämiseksi.
Vety haurastuttaa titaanin, mutta toisaalta titaanijauhe kykenee varastoimaan itseensä suuren määrän vetyä.
Titaanin lämpölaajenemiskerroin on pieni, samaa luokkaa kuin lasin. Titaania voidaan jopa hitsata yhteen lasin kanssa, mitä ominaisuutta on hyödynnetty joissakin laboratoriosovelluksissa.
Nikkelin ja titaanin seos on muistimetalli.
Titaaninitridiä ja titaanikarbidia käytetään pinnoitteena kovuutensa ja kulutuksenkestonsa vuoksi työstökoneiden terissä.
Aiheesta muualla

Wikimedia Commonsissa on kuvia tai muita tiedostoja aiheesta .
Periodictable: Technical data for Titanium (englanniksi)
Americanelements: Titanium Technical and Safety Data (englanniksi)
Mindat: Titanium (englanniksi)
Webmineral: Titanium Mineral Data (englanniksi)
Dr. Duke's Phytochemical and Ethnobotanical Databases: Titanium (englanniksi)
| --- | --- |
Auktoriteettitunnisteet: Kansalliset :  Espanja  Ranska  BnF data  Saksa  Israel  Yhdysvallat  Japani  Tšekki 
Titaanikidetanko (Kidetankoprosessi)
Titaania
Titaanikuorinen kello
Omistusasunto

Omistusasunto tarkoittaa asuntoa, jonka sen asukas omistaa. Asukas voi omistaa asunnon joko suoraan itse tai epäsuorasti omistamalla asunnon hallintaan oikeuttavat asiakirjat.
Suomessa asuntojen epäsuora omistus tapahtuu asunto-osakeyhtiön kautta. Asunnon omistaa yhtiö. Asukas omistaa osakkeet, jotka oikeuttavat asunnon eli osakehuoneiston hallintaan.
Omistusasuminen on Suomessa suosittua. Vuonna 2018  omistusasunnossa asui 63 prosenttia kaikista asuntokunnista. Kuitenkin nuorista yhä pienempi osuus asuu omistusasunnossa.
Alivuokra-asunto

Alivuokra-asunto on asunto, jonka varsinainen vuokralainen on vuokrannut eteenpäin. Alivuokra-asunnon asukasta kutsutaan alivuokralaiseksi.
Alivuokrasopimus (ruots. andrahandskontrakt) on yleinen asumismuoto erityisesti Ruotsin suurissa kaupungeissa, joissa asuntotilanne on heikko. Vuokralainen tarvitsee yleensä asunnon omistajan luvan asunnon alivuokraamiseksi joko asumisoikeusyhdistykseltä tai asunnon omistajalta. Asunnon käyttäjästä riippumatta varsinainen vuokralainen on aina vastuussa asunnostaan.
Suomessa alivuokrauksena pidetään tilannetta, jossa asuinhuoneistosta vuokrataan korkeintaan 50 prosenttia toisen käyttöön. Vuokranantaja ei voi kieltää alivuokrausta. Sen sijaan jälleenvuokrauksella tarkoitetaan vuokrasuhdetta, jossa alkuperäinen vuokralainen vuokraa koko huoneiston eteenpäin. Se on kielletty ilman vuokranantajan lupaa.
Jatkosodan jälkeisen asuntopulan aikaan alivuokrauksesta tuli monissa Suomen kaupungeissa velvollisuus. Antti Malinen selvitti väitöskirjassaan, että esimerkiksi Helsingissä otettiin käyttöön huone ja henkilö -periaate 15. lokakuuta 1944. Se tarkoitti, että asunnonhaltijalla oli oikeus pitää vain yhtä huonetta vakituista asukasta kohden. Huoneenvuokrauslautakunnat osoittivat ylimääräisiin huoneisiin alivuokralaisia. Malisen mukaan monet ottivat nurkkiinsa vapaaehtoisesti naapureita, ystäviä tai sukulaisia, usein paljon vaadittua enemmän.
Urn

Urn on suomalainen black metal -yhtye, joka on kotoisin Tampereelta.
Historia

Sulphur ja Pimeä perustivat Urnin loppukesällä 1994.
Jäsenet

Sulphur – kitara, basso ja laulu
Kalle Salminen – rummut
Axeleratörr – kitara
Pestilent Slaughter - kitara
Diskografia

666 Megatons (2001)
Dawn of the Devastation (2006)
Soul Destroyers (2008)
The Burning (2017)
Iron Will of Power (2019)
EP:t
I am Your Nightmare (1999)
The Nameless Wraith / Morbid Death (2004,  w/ Decayed)
Promo 1997 (1997)
Promo 2005 (2005)
Aiheesta muualla

Urn Encyclopaedia Metallumissa (englanniksi)
Osaomistusasunto

Osaomistusasunto on Suomessa asumismuoto, jossa asukas on lunastanut rakennuttajalta asunnon käyttöönsä tietyllä osuudella asunnon hankintahinnasta. Tyypillisesti osuus on 10–15 prosenttia hankintahinnasta. Asunnon hankintahinta on rakennuttajan vapaasti päätettävissä. Asukas asuu aluksi vuokralla, jonka jälkeen asunto on mahdollista lunastaa omaksi. Joissakin tapauksissa asukkaan on myös mahdollista jatkaa vuokralla asumista senkin jälkeen kun asunto olisi ollut mahdollista lunastaa omaksi.
Järjestelmä on määritelty laissa koskemaan ainoastaan valtion korkotuella rakennettavia asuntoja. Jos talo ei ole korkotukitalo, niin ehdot perustuvat asukkaan ja rakennuttajayhtiön keskinäiseen sopimukseen. Tämän vuoksi myös osaomistusasumisen muodot ja rahoituksen yksityiskohdat vaihtelevat suuresti rakennuttajayhtiöstä toiseen. Vastuurajat määräytyvät asukkaan ja rakennuttajayhtiön sopimuksen mukaan.
Asukkaan lunastettua asunnon itselleen vastuu hallinnosta ja kunnossapidosta määräytyy kuten muissakin asunto-osakeyhtiöissä.
Expressen

| Expressen |
| --- | --- |


Lehtityyppi:  iltapäivälehti
Julkaisija:  Bonnier
Levikki:  339 400
Perustettu:  1944
Päätoimittaja:  Thomas Mattsson
Sitoutuneisuus:  liberaali
Kotikunta:  Tukholma
Kotimaa:   Ruotsi
Sivukoko:  tabloid
Kieli:  ruotsi
Aiheesta muualla
www.expressen.se
Expressen on ruotsalainen iltapäivälehti. Sen perustivat Albert Bonnier nuorempi, Ivar Harrie ja Carl-Adam Nycop vuonna 1944. Lehden ensimmäinen numero ilmestyi samana vuonna, 16. marraskuuta. Lehden linja on sen oman ilmoituksen mukaan sitoutumaton liberaali. Sen omistaa Bonnier.lähde?
Yrityskauppojen vuoksi Expressenistä julkaistaan Göteborgissa GT-nimistä sisarjulkaisua (ent. Göteborgs-Tidningen) ja Malmössä Kvällsposten-nimistä. Näiden sisällöstä noin puolet on samaa.
Varsinkin 1970-luvulla Expressen tarkasteli kriittisesti Suomen puolueettomuuspolitiikan ja suomalaisen demokratian kannalta arveluttavina pitämiään ilmiöitä, muun muassa presidentti Urho Kekkosen sisäpoliittista vallankäyttöä. Se nosti näkyvästi esille myös ns. Vankileirien saariston tapauksen vuonna 1974. Nämä artikkelit herättivät huomiota ulkomaita myöten ja herättivät kohua Suomessa.lähde?
Nykyään Expressen on Ruotsin kolmanneksi suurin sanomalehti levikiltään, joka on arkipäivisin 339 400. Lehden sunnuntainumeron levikki on 462 100. lähde?
Vuonna 2013 Researchgruppen-niminen ryhmä keräsi 29 miljoonaa nettikommenttia Disqus-palvelusta, jota käytetään yleisesti erilaisten sivustojen lukijakommentointiin, ja onnistui murtamaan noin 6 000 MD5-salattua sähköpostiosoitetta. Researchgruppen luovutti tiedot Expressenille, joka paljasti useita nimettömiä rasistisia kommentoijia verkkosivustoilla.
Paljastukset johtivat ainakin usean Ruotsidemokraattien jäsenen eroon.
Lehden toimittajat, Researchgruppen ja Expressen saivat paljastuksista tutkivan journalismin Guldspaden-palkinnon.
Lokakuussa 2014 Afroruotsalaisten valtakunnanjärjestö vaati päätoimittaja Thomas Mattssonin eroa Ulf Nilssonin rasistisiksi väitettyjen kolumnien vuoksi.
Päätoimittajat

2009– Thomas Mattsson
2002–2009 Otto Sjöberg
2001–2002 Joachim Berner
1997–2001 Staffan Thorsell
1995–1996 Christina Jutterström
1994–1995 Olle Wästberg
1991–1993 Erik Månsson
1977–1991 Bo Strömstedt
1960–1977 Per Wrigstad
1944–1960 Ivar Harrie
Aiheesta muualla

Wikimedia Commonsissa on kuvia tai muita tiedostoja aiheesta .
Expressenin kotisivut (ruotsiksi)
Reinhold Pehkonen

Lauri Reinhold (Reynold) Pehkonen (8. tammikuuta 1896 Iisalmi – 19. tammikuuta 1988 Toronto) oli suomalainen näytelmäkirjailija ja kanadansuomalainen toimittaja.
Reinhold Pehkonen syntyi torpparin perheeseen ja työskenteli tukinuitossa, metsurina ja sahatyöläisenä. Hän osallistui Suomen sisällissotaan, toimi kommunistisen Savon Kansan vastaavana toimittajana vuonna 1921 ja siirtyi samana vuonna Petroskoihin. Palattuaan Suomeen vuonna 1924 hän joutui pidätetyksi, mutta säästyi vankeustuomiolta.
Pehkonen kirjoitti 1920-luvulla useita näytelmiä nimimerkeillä Hellä Kotijärvi ja Luppovaaran Isko. Niitä esitettiin työväennäyttämöillä 1950-luvulle saakka. Liekki-lehdessä julkaistiin Hellä Kotijärven jatkokertomukset Elämän ulapalla ja Läpi kuohujen sekä eräitä lyhyempiä kertomuksia. Pehkonen sai vuonna 1929 vankeustuomion Pohjanmaalla esitetyn näytelmänsä vuoksi. Näytelmän katsottiin pilkanneen lestadiolaista herätysliikettä.
Pehkonen siirtyi Kanadaan vuonna 1927, palasi parin vuoden kuluttua takaisin vuodeksi muutti sitten lopullisesti Kanadaan. Hän työskenteli ensin kommunistien Vapaus-lehdessä ja sitten Bruno Tenhusen kanssa Vapaassa Sanassa. Pehkonen toimi Vapaan Sanan päätoimittajana aina vuoteen 1966 saakka pakinoiden nimimerkeillä Mäntylahden Matti ja Kiviperän Pekka.
Pehkonen käytti Kanadassa etunimeä Reynold. Hänelle myönnettiin vuonna 1973 Order of Canada -kunniamerkki.
Näytelmiä

Nimimerkillä Hellä Kotijärvi:
Mykkä-Topi: 3-osainen hieman hullunkurinen lemmenseikkailu maakylän liepeillä. Oulu: Oulun läänin työväen kirjateollisuus-osakeyhtiö 1927.
Korpivirroilta: 4-näytöksinen tukkilaisnäytelmä nykyajalta Perä-Pohjolassa. Oulu: Oulun läänin työväen kirjateollisuus-osakeyhtiö 1928.
Nimimerkillä Luppovaaran Isko:
Nuoria suruttomia: 1-osainen huvinäytelmä, totena kerrotun jutun mukaan sommitellut Luppovaaran Isko. Oulu: Oulun läänin työväen kirjateollisuus-osakeyhtiö 1929.
Toinen Kanava

| Toinen Kanava> Tiedot |
| --- | --- |
Toiminnassa:  2002–
Kotipaikka:  Suomi
Laulukieli:  suomi
Jäsenet:  Jaise   Justus  
Levy-yhtiö:  2Fly Entertainment  
Infobox OKNimi-testi OK: 
Toinen Kanava on suomalainen hip hop -yhtye, jonka ovat perustaneet MC:t Justus (ent. Jotflow) ja Jaise vuonna 2002.
Toinen Kanava on vaikuttanut muun muassa Urbaanilegendan ja VilleVillen levyillä; se kuuluu samaan 2Fly Entertaiment -levy-yhtiöön. Toinen Kanava myös kuuluu suomalaiseen Rockin da North -yhteisöön. Heidän tunnetuin kappaleensa on YOR123:n kanssa tehdyn ”Katujen ääni” / ”Sun kanssa” RDN-singlen kappale "Katujen ääni". Toinen Kanava on konsertoinut paljon yhdessä Royal Familyn ja Rockin da Northin kanssa.
Toinen Kanava on julkaissut kaksi street tapea, Välimerkki ja Monnimusiikkia Vol. 1, joista ensimmäisen yhdessä Urbaanilegendan kanssa.
Jaise

Jaise on suomalainen rap-artisti. Hän on Toisen Kanavan lisäksi suorittanut vierailuja eri rap-artistien levyillä.
Jaise > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Rockin da North | "Star Warz Ext." | Star Warz | Pikku G, Ezkimo, Skandaali, YOR123 & Joniveli | 2003 |
| Rockin da North | "Tallsinki" | Star Warz | A-Rühm, Skandaali & YOR123 | 2003 |
| Helpus | "Niit ku saisin" | Huomenna |  | 2003 |
| Cheek | "Pääsitkö jo sinne" | Avaimet mun himaan (single) | Joniveli & Kasanova | 2004 |
| Royal Family | "Usko unelmii" | Pyöreän pöydän ritarit | Shabazz the Disciple, Freestyle, YOR123, Skandaali & Kasanova | 2004 |
| Joniveli | "Ilmotusluontosta (Pientä jotai jotai)" | Ajatuksen voimalla |  | 2005 |
| Cheek | "Housut roikkuu pt.2 remix" | Kuka sä oot | MGI, Joniveli, Pyhimys, Leijonamieli, Markiisi, Steen1, Brädi & Iso H | 2008 |
Justus

Justus (ent. Jotflow) on suomalainen rap-artisti. Hän on suorittanut Toisen Kanavan lisäksi vierailuja muun muassa Skandaalin ja Joniveljen levyillä.
Justus > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Skandaali | "Syntymävika" | Putkaradio |  | 2003 |
| Joniveli | "Menopaluu Teksasiin" | Ajatuksen voimalla |  | 2005 |
| VilleVille | "Enemmän kuin musaa" | Gorillamusaa |  | 2006 |
Diskografia > Street Tapet

Urbaanilegenda & Toinen Kanava: Välimerkki (2Fly Entertainment 2004)
Intro
Tätä musaa
J.U.S.S.I.
Tiedän mihin massit menee
Ohhh !!
Nimi
Snapsilasin kaa (mukana Joniveli)
Sitähän te halusitte
Mis ne on (mukana VilleVille)
Ice Cream Baby
Hei tyttö interlude
Oishan se pitäny tietää (mukana Kasanova)
Ylämäki/alamäki
Oppia ikä kaikki (mukana Joniveli)
Jotta muistaisin
Diskografia > Singlet

”Katujen ääni mukana Yor123” / ”Sun kanssa mukana Krisu” (2003)
Diskografia > Kokoelmilla

”Sylje, ole hyvä” Royal Family -EP:llä (2003)
”TK-trippi” Suomihiphoppia Vol. 1 -kokoelmalla (Warner Music Finland 2003)
”Sun kanssa (mukana Krisu)” ja ”Meijän ympärillä (mukana Fattaru)” Rockin da Northin Star Warz -albumilla (BMG 2003)
”Katujen ääni”, ”Sun kanssa (mukana Krisu)” ja ”Meijän ympärillä (mukana Fattaru)” Rockin Da Northin Star Warz – Kingsize Edition -albumilla (BMG 2003)
”Sylje, ole hyvä” Suomihiphoppia Vol. 2 -kokoelmalla (Warner Music Finland 2003)
”Juuri noin” Black Night Esittää Radalle -kokoelmalla (Black Night Productions 2004)
”Sylje, ole hyvä” ja ”Katujen ääni” (Yor123 & Toinen Kanava) Kingsize Hits Vol. 1 -kokoelmalla (Kingsize 2004)
Toinen Kanava & Urbaanilegenda: ”Täältä sinne” MGI presents... – Cratest Hits -kokoelmalla (Kool Kat Records 2004)
Toinen Kanava & Urbaanilegenda: ”Täältä sinne” MGI presents – Cratest Hits 1.2 -kokoelmalla (Kool Kat Records 2005)
”1+1” Turnin' Records Presents... Sitä Hyvää Paskaa Volume 1 -kokoelmalla (Turnin' Records 2005)
Diskografia > Muiden julkaisuilla

”Sä tiesit jo (mukana Urbaanilegenda, Toinen Kanava, Skandaali & Sophie)” Ezkimon Vaa ämsee -albumilla (BMG Finland 2004)
”Suomalainen unelma (mukana Toinen Kanava)” Urbaanilegendan Rivien välistä -albumilla (Playground Music Scandinavia 2004)
”Down / Church (mukana Toinen Kanava)” Travis Biclen Its Travis..! The Mixtape Pt.1 -mixtapella (2005)
”Keskity (mukana Toinen Kanava)” Herrasmiesliigan Herrasmiesliiga-albumilla (Löyly-Viihde 2006)
Aiheesta muualla

Toinen Kanava Meteli.net-sivustolla
Toinen Kanava Myspacessa (englanniksi)
Toinen Kanava Discogs-sivustolla (englanniksi)
Monnimusiikkia-levyn arvostelu